CELEX: 32018R1507
Language: lt
Date: 2018-10-10 00:00:00
Title: 2018 m. spalio 10 d. Komisijos įgyvendinimo reglamentas (ES) 2018/1507 dėl išskirtinių Lenkijos kiaušinių ir paukštienos sektorių rinkos rėmimo priemonių

11.10.2018   
               
               
                  LT
               
               
                  Europos Sąjungos oficialusis leidinys
               
               
                  L 255/7
               
            
         KOMISIJOS ĮGYVENDINIMO REGLAMENTAS (ES) 2018/1507
         2018 m. spalio 10 d.
         dėl išskirtinių Lenkijos kiaušinių ir paukštienos sektorių rinkos rėmimo priemonių
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 220 straipsnio 1 dalies a punktą,
         kadangi:
         
                     (1)
                  
                  
                     2016 m. gruodžio 3 d.–2017 m. kovo 16 d. Lenkija patvirtino 65 labai patogeniško H5 potipio paukščių gripo protrūkius ir apie juos pranešė. Susijusios naminių paukščių rūšys – antys, žąsys, kalakutai, Gallus domesticus rūšies viščiukai ir vištos dedeklės;
                  
               
                     (2)
                  
                  
                     Lenkija nedelsdama veiksmingai ėmėsi visų būtinų gyvūnų sveikatos apsaugos ir veterinarijos priemonių, reikalaujamų pagal Tarybos direktyvą 2005/94/EB (2);
                  
               
                     (3)
                  
                  
                     Lenkija visų pirma ėmėsi kontrolės, stebėsenos bei prevencijos priemonių ir nustatė apsaugos ir priežiūros zonas (reglamentuojamas zonas) pagal Komisijos įgyvendinimo sprendimus (ES) 2016/2219 (3), (ES) 2016/2367 (4), (ES) 2017/14 (5), (ES) 2017/116 (6), (ES) 2017/155 (7), (ES) 2017/247 (8), (ES) 2017/417 (9) ir (ES) 2017/554 (10);
                  
               
                     (4)
                  
                  
                     taikydama šias priemones, Lenkija ligos plitimą sustabdė ir ligą išnaikino. Sąjungos ir nacionalinės gyvūnų sveikatos apsaugos ir veterinarijos priemonės atitinkamuose ūkiuose buvo taikomos iki 2017 m. gegužės 22 d.;
                  
               
                     (5)
                  
                  
                     Lenkija informavo Komisiją, kad ligos plitimui sustabdyti ir ligai išnaikinti taikytos būtinos sveikatos apsaugos ir veterinarijos priemonės turėjo įtakos daugeliui veiklos vykdytojų ir kad tie veiklos vykdytojai prarado pajamų, o jų nuostoliai neatitinka Sąjungos finansinės paramos skyrimo reikalavimų pagal Europos Parlamento ir Tarybos reglamentą (ES) Nr. 652/2014 (11);
                  
               
                     (6)
                  
                  
                     2017 m. liepos 17 d. Komisija gavo oficialų Lenkijos prašymą iš dalies finansuoti tam tikras išskirtines priemones pagal Reglamento (ES) Nr. 1308/2013 220 straipsnio 3 dalį. 2018 m. balandžio 11 d., 2018 m. gegužės 10 d. ir 2018 m. birželio 19 d. Lenkijos valdžios institucijos patikslino savo prašymą;
                  
               
                     (7)
                  
                  
                     pritaikius gyvūnų sveikatos apsaugos ir veterinarijos priemones, visų rūšių naminių paukščių ūkiuose, esančiuose reglamentuojamose zonose, nustatytose po labai patogeniško H5 potipio paukščių gripo protrūkių, buvo pratęsti veiklos sustabdymo laikotarpiai, uždraustas naminių paukščių perkėlimas ir vežimas. Priemonės taikytos šių rūšių naminiams paukščiams: antims, žąsims, kalakutams, Gallus domesticus rūšies viščiukams ir vištoms dedeklėms. Dėl to šiuose naminių paukščių ūkiuose patirta gamybos nuostolių. Todėl tikslinga šiuos nuostolius kompensuoti;
                  
               
                     (8)
                  
                  
                     pagal Reglamento (ES) Nr. 1308/2013 220 straipsnio 5 dalį dalinis Sąjungos finansavimas turi atitikti 50 % Lenkijos išlaidų, patirtų taikant išskirtines rinkos rėmimo priemones. Išnagrinėjusi Lenkijos pateiktą prašymą Komisija turėtų nustatyti su kiekviena išskirtine rinkos rėmimo priemone susijusius finansavimo reikalavimus atitinkančius didžiausius kiekius;
                  
               
                     (9)
                  
                  
                     siekiant išvengti bet kokios kompensacijos permokos rizikos, už kiekvieną gyvūną bei produktą, atsižvelgiant į auginamų gyvūnų kategorijas, turėtų būti nustatyta techniniais ir ekonominiais tyrimais arba apskaitos dokumentais pagrįsta atitinkamo dydžio fiksuotoji suma;
                  
               
                     (10)
                  
                  
                     siekiant išvengti dvigubo finansavimo, patirti nuostoliai neturėtų būti jau kompensuoti valstybės pagalbos arba draudimo lėšomis, o dalinis Sąjungos finansavimas pagal šį reglamentą turėtų būti skiriamas tik už reikalavimus atitinkančius gyvūnus ir produktus, už kuriuos nebuvo gauta jokia Reglamente (ES) Nr. 652/2014 numatyta finansinė Sąjungos parama;
                  
               
                     (11)
                  
                  
                     šiame reglamente numatytų išskirtinių rinkos rėmimo priemonių mastas ir trukmė neturėtų viršyti to, kas tikrai būtina rinkai paremti. Išskirtinės rinkos rėmimo priemonės visų pirma turėtų būti taikomos tik ūkiuose, esančiuose reglamentuojamose zonose, gaminamai paukštienai ir tiek laiko, kiek atitinkamose reglamentuojamose zonose taikomos Sąjungos ir Lenkijos teisės aktais nustatytos gyvūnų sveikatos apsaugos ir veterinarijos priemonės, susijusios su 65 labai patogeniško paukščių gripo protrūkiais, patvirtintais nuo 2016 m. gruodžio 3 d. iki 2017 m. kovo 16 d.;
                  
               
                     (12)
                  
                  
                     siekiant užtikrinti su šiomis išskirtinėmis rinkos rėmimo priemonėmis susijusį patikimą biudžeto valdymą, iš dalies finansuoti Sąjungos lėšomis turėtų būti tinkamos tik išmokos, kurias Lenkija išmokės paramos gavėjams ne vėliau kaip 2019 m. rugsėjo 30 d. Komisijos deleguotojo reglamento (ES) Nr. 907/2014 (12) 5 straipsnio 2 dalis neturėtų būti taikoma;
                  
               
                     (13)
                  
                  
                     siekdama užtikrinti, kad mokėjimai atitiktų reikalavimus ir būtų teisingi, Lenkija turėtų atlikti ex ante patikras;
                  
               
                     (14)
                  
                  
                     kad Sąjunga galėtų atlikti finansų kontrolę, Lenkija turėtų pateikti Komisijai mokėjimų patvirtinimą;
                  
               
                     (15)
                  
                  
                     Kadangi su paukščių gripo protrūkiais susiję apribojimai atitinkamose reglamentuojamose zonose įsigaliojo skirtingu metu, o šiame reglamente nenustatytas paramos paraiškų teikimo terminas, pagal Deleguotojo reglamento (ES) Nr. 907/2014 29 straipsnio 4 dalį tikslinga šiame reglamente nustatytoms sumoms taikomą valiutos kursą lemiančiu operaciniu įvykiu laikyti šio reglamento įsigaliojimo dieną;
                  
               
                     (16)
                  
                  
                     siekiant užtikrinti, kad Lenkija nedelsdama įgyvendintų šiame reglamente nustatytas priemones, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
                  
               
                     (17)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Sąjunga teikia dalinį finansavimą, atitinkantį 50 % išlaidų, kurias Lenkija patyrė remdama kiaušinių ir paukštienos rinką, smarkiai nukentėjusią nuo 65 labai patogeniško H5 potipio paukščių gripo protrūkių, kuriuos Lenkija nustatė ir apie kuriuos pranešė 2016 m. gruodžio 3 d.–2017 m. kovo 16 d.
         
         
            2 straipsnis
            Lenkijos išlaidos yra tinkamos iš dalies finansuoti Sąjungos lėšomis tik:
            
                        a)
                     
                     
                        tiek laiko, kiek taikomos priede išvardytais Sąjungos ir Lenkijos teisės aktais nustatytos gyvūnų sveikatos apsaugos ir veterinarijos priemonės, susijusios su 1 straipsnyje nurodytu laikotarpiu, ir
                     
                  
                        b)
                     
                     
                        tiems naminių paukščių ūkiams, kuriems taikytos gyvūnų sveikatos apsaugos ir veterinarijos priemonės ir kurie yra zonose, nurodytose priede išvardytuose Sąjungos ir Lenkijos teisės aktuose (reglamentuojamose zonose), ir
                     
                  
                        c)
                     
                     
                        jei Lenkija paramą gavėjams išmoka ne vėliau kaip 2019 m. rugsėjo 30 d. Deleguotojo reglamento (ES) Nr. 907/2014 5 straipsnio 2 dalis netaikoma, ir
                     
                  
                        d)
                     
                     
                        jei už gyvūną ar produktą a punkte nurodytu laikotarpiu nebuvo skirta kompensacija, mokama valstybės pagalbos arba draudimo lėšomis, ir už jį nebuvo gauta jokia Reglamente (ES) Nr. 652/2014 numatyta finansinė Sąjungos parama.
                     
                  
         
            3 straipsnis
            Didžiausia dalinio Sąjungos finansavimo suma yra 1,411 mln. EUR, ji skiriama paukštienos gamybos reglamentuojamose zonose nuostoliams padengti. Taikomos tokios fiksuotosios sumos:
            
                        a)
                     
                     
                        0,0059 EUR per dieną už kiekvieną vištą dedeklę, kurios KN kodas 0105 94 00, ne daugiau kaip už 186 598 paukščius;
                     
                  
                        b)
                     
                     
                        0,0085 EUR per dieną už kiekvieną mėsinį viščiuką, kurio KN kodas 0105 94 00, ne daugiau kaip už 474 567 paukščius;
                     
                  
                        c)
                     
                     
                        0,01075 EUR per dieną už kiekvieną mėsinę antį, kurios KN kodas 0105 99 10, ne daugiau kaip už 246 131 paukštį;
                     
                  
                        d)
                     
                     
                        0,0126 EUR per dieną už kiekvieną mėsinę žąsį, kurios KN kodas 0105 99 20, ne daugiau kaip už 4 622 paukščius;
                     
                  
                        e)
                     
                     
                        0,1757 EUR per dieną už kiekvieną veislinę žąsį, kurios KN kodas 0105 99 20, ne daugiau kaip už 55 307 paukščius;
                     
                  
                        f)
                     
                     
                        0,0333 EUR per dieną už kiekvieną kalakutą, kurio KN kodas 0105 99 30, ne daugiau kaip už 485 343 paukščius.
                     
                  
         
            4 straipsnis
            Lenkija atlieka administracines ir fizines patikras pagal Europos Parlamento ir Tarybos reglamento (ES) Nr. 1306/2013 (13) 58 ir 59 straipsnius.
            Lenkija visų pirma patikrina:
            
                        a)
                     
                     
                        ar paramos paraiškos teikėjas atitinka reikalavimus;
                     
                  
                        b)
                     
                     
                        kiekvieno reikalavimus atitinkančio paraiškos teikėjo faktinių gamybos nuostolių atitiktį reikalavimams, kiekį ir vertę;
                     
                  
                        c)
                     
                     
                        ar kuris nors reikalavimus atitinkantis paraiškos teikėjas nebuvo gavęs finansavimo iš kokių nors kitų šaltinių šio reglamento 2 straipsnyje nurodytiems nuostoliams kompensuoti.
                     
                  Atlikus administracines reikalavimus atitinkančių paraiškų teikėjų patikras, parama jiems gali būti išmokama nelaukiant kitų patikrų rezultatų (ypač paraiškų teikėjų, kurie atrinkti tikrinti vietoje).
            Jei paraiškos teikėjo atitiktis reikalavimams nepatvirtinama, parama susigrąžinama ir taikomos sankcijos.
         
         
            5 straipsnis
            Taikant Deleguotojo reglamento (ES) Nr. 907/2014 29 straipsnio 4 dalį, šio reglamento 3 straipsnyje nurodytoms sumoms taikomą valiutos kursą lemiantis operacinis įvykis yra šio reglamento įsigaliojimo diena.
         
         
            6 straipsnis
            Lenkija pateikia Komisijai mokėjimų patvirtinimą.
         
         
            7 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 10 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 347, 2013 12 20, p. 671.
         
            (2)  2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (OL L 10, 2006 1 14, p. 16).
         
            (3)  2016 m. gruodžio 8 d. Komisijos įgyvendinimo sprendimas (ES) 2016/2219, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 334, 2016 12 9, p. 52).
         
            (4)  2016 m. gruodžio 21 d. Komisijos įgyvendinimo sprendimas (ES) 2016/2367, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 350, 2016 12 22, p. 42).
         
            (5)  2017 m. sausio 5 d. Komisijos įgyvendinimo sprendimas (ES) 2017/14, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 4, 2017 1 7, p. 10).
         
            (6)  2017 m. sausio 20 d. Komisijos įgyvendinimo sprendimas (ES) 2017/116, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 18, 2017 1 24, p. 53).
         
            (7)  2017 m. sausio 26 d. Komisijos įgyvendinimo sprendimas (ES) 2017/155, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 23, 2017 1 28, p. 25).
         
            (8)  2017 m. vasario 9 d. Komisijos įgyvendinimo sprendimas (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse (OL L 36, 2017 2 11, p. 62).
         
            (9)  2017 m. kovo 7 d. Komisijos įgyvendinimo sprendimas (ES) 2017/417, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 63, 2017 3 9, p. 177).
         
            (10)  2017 m. kovo 23 d. Komisijos įgyvendinimo sprendimas (ES) 2017/554, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 79, 2017 3 24, p. 15).
         
            (11)  2014 m. gegužės 15 d. Europos Parlamento ir Tarybos reglamentas (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (OL L 189, 2014 6 27, p. 1).
         
            (12)  2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).
         
            (13)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).
      
      
         
            PRIEDAS
            
               2 straipsnyje nurodytos reglamentuojamos zonos ir laikotarpiai
            
            Lenkijos dalys ir laikotarpiai, nustatyti remiantis Direktyva 2005/94/EB ir apibrėžti:
            
                        —
                     
                     
                        2016 m. gruodžio 8 d. Komisijos įgyvendinimo sprendimu (ES) 2016/2219, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 334, 2016 12 9, p. 52).
                     
                  
                        —
                     
                     
                        2016 m. gruodžio 21 d. Komisijos įgyvendinimo sprendimu (ES) 2016/2367, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 350, 2016 12 22, p. 42).
                     
                  
                        —
                     
                     
                        2017 m. sausio 5 d. Komisijos įgyvendinimo sprendimu (ES) 2017/14, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 4, 2017 1 7, p. 10).
                     
                  
                        —
                     
                     
                        2017 m. sausio 20 d. Komisijos įgyvendinimo sprendimu (ES) 2017/116, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 18, 2017 1 24, p. 53).
                     
                  
                        —
                     
                     
                        2017 m. sausio 26 d. Komisijos įgyvendinimo sprendimu (ES) 2017/155, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 23, 2017 1 28, p. 25).
                     
                  
                        —
                     
                     
                        2017 m. vasario 9 d. Komisijos įgyvendinimo sprendimu (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse (OL L 36, 2017 2 11, p. 62).
                     
                  
                        —
                     
                     
                        2017 m. kovo 7 d. Komisijos įgyvendinimo sprendimu (ES) 2017/417, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 63, 2017 3 9, p. 177).
                     
                  
                        —
                     
                     
                        2017 m. kovo 23 d. Komisijos įgyvendinimo sprendimu (ES) 2017/554, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 79, 2017 3 24, p. 15).
                     
                  
                        —
                     
                     
                        Nacionaliniu įstatymu, kuriuo paskelbiama apie 2016 m. gruodžio 3 d.–2017 m. kovo 16 d. patvirtintus labai patogeniško paukščių gripo protrūkius.
                     
                  
                        —
                     
                     
                        Nacionaliniu įstatymu, kuriuo atšaukiami skelbimai apie 2016 m. gruodžio 3 d.–2017 m. kovo 16 d. patvirtintus labai patogeniško paukščių gripo protrūkius.